Да поговорим за мании.
Да започнем с бийтълманията.
Истерични тийнейджъри,
плач, писъци, адска врява.
Спортна мания.
Оглушителни тълпи.
Всичко заради една идея. Топката да влезне в мрежата.
Религиозна мания.
Има възторг. Има плач.
Има видения.
Маниите могат да са добри.
Маниите могат да са обезпокоителни.
Маниите могат да са и смъртоносни.
Светът има нова мания.
Мания за изучаване на английски език.
Чуйте как китайски студенти упражняват английския си
с викове.
Учител: ...да променя живота си!
Студенти: Ще променя живота си.
У: Не искам да разочаровам родителите си.
С: Не искам да разочаровам родителите си.
У: Не искам никога да разочаровам страната си.
С: Не искам никога да разочаровам страната си.
У: И най-важното... С: И най-важното...
У: Не искам да разочаровам самия себе си.
С: Не искам да разочаровам самия себе си.
Джей Уокър: Колко хора се опитват да учат английски по света?
Два милиарда.
Студенти: Фланелка. Рокля.
ДУ: В Латинска Америка,
в Индия, в Югоизточна Азия,
и най-вече в Китай.
Ако сте китайски ученик,
започвате да учите английски в трети клас, по закон.
Затова тази година
Китай ще стане най-голямата англоговоряща страна в света.
(Смях)
Защо английски? С една дума: Възможност.
Възможност за по-добър живот, за работа,
за да можеш да плащаш за обучение или да сервираш по-добра храна на масата.
Представете си ученичка, попълваща гигантски тест цели три дни.
Нейният резултат от този единствен тест
буквално предопределя бъдещето й.
Тя учи по 12 часа на ден
в продължение на три години, за да се подготви.
25 процента от нейната оценка
се базира на английския.
Нарича се Гаокао. И 80 милиона ученици от китайските гимназии
вече са минавали този изтощителен тест.
Напънът за изучаване на английски
е почти невъобразим. Освен ако му станете свидетели.
Учител: Перфектно! Студенти: Перфектно!
У: Искам да говоря перфектен английски.
С: Искам да говоря перфектен английски.
У: Искам да говоря... С: Искам да говоря...
У: перфектен английски. С: перфектен английски.
У: Искам да променя живота си!
С: Искам да променя живота си!
ДУ: И така, дали английската мания е добра или лоша?
Дали английският е цунами, помитащо
другите езици? Едва ли.
Английският е вторият световен език.
Вашият роден език е вашият живот.
Но с английския можете да станете част от по-широк разговор.
Глобален разговор за глобални проблеми.
Като промените в климата или бедността.
Или глада, или болестите.
Светът има други универсални езици.
Математиката е езикът на науката.
Музиката е езикът на емоциите.
А сега английският става езикът за разрешаване на проблеми.
Не защото Америка го налага.
А защото светът го иска.
И така, английската мания е повратна точка.
Както и електрификацията в нашите градове
или падането на Берлинската стена,
английският представлява надежда
за по-добро бъдеще.
Бъдеще, където светът има общ език
за разрешаване на общите си проблеми.
Благодаря ви много.
(Аплодисменти)